สวัสดีค่ะ มีอาการคันตามจุดต่างๆของร่างกายโดยไม่ทราบสาเหตุ เป็นมาเป็นเดือนแล้วค่ะ แต่จะคันเป็นบางจุดและเป็นปื้นนูนแดงคล้ายๆลมพิษเลยค่ะ แต่ไม่คิดว่าเป็นลมพิษเพราะว่ามันขึ้นแค่บางจุดไม่ได้ขึ้นทั้งตัว อย่างเมื่อวานมันขึ้นที่แขน พอหาย วันนี้ก็ขึ้นที่ขาต่อ แล้วก็มาที่หลัง คันมากๆแล้วเป็นปื้นนูนแดงจัดเลยค่ะ ไม่เคยเป็นแบบนี้มาก่อนเลย แล้วก็ไม่เคยแพ้อะไรด้วย ซักผ้าปูที่นอนและผ้าห่มประจำค่ะ ทานยาหรือทาครีมตัวไหนได้บ้างคะ ปล.อยู่ ตปท ค่ะ
สวัสดีค่ะอาการคันตามจุดต่างๆของร่างกายร่วมกับมีผื่นปื้นนูนแดงคล้ายลมพิษดังกล่าวมานั้น อาจจะมีสาเหตุมาจากผผื่นลมพิษ ผื่นจากการถูกแมลงกัด ผื่นภูมิแพ้ผิวหนัง ผื่นแพ้สัมผัสสารที่ก่อให้เกิดการแพ้หรือระคาย ผื่นจากการแพ้ยาหรือแพ้อาหารมักเป็นเฉียบพลัน อาจมีหน้าบวม ปากบวมร่วมด้วยได้จากลักษณะดังกล่าวมานั้น อาจเข้าได้กับภาวะลมพิษ ลมพิษเป็นอาการทางผิวหนังที่เกิดจากร่างกายมีปฏิกิริยาตอบสนองต่อสิ่งที่เป็นตัวกระตุ้นให้เกิดอาการแพ้ ลมพิษมีทั้งชนิดเฉียบพลันและเรื้อรัง ในกลุ่มเฉียบพลันคือเป็นน้อยกว่า 6 อาทิตย์ อาจเกิดตามหลังการติดเชื้อ การได้ยาบางชนิด การแพ้ยาแพ้อาหาร แต่ถ้าเป็นแบบเรื้อรังมักมีสาเหตุกระตุ้นเช่นอากาศ การกดทับ ความร้อน ความเย็นโดยการหาสาเหตุของการแพ้ในเบื้องต้นอาจมีการเจาะเลือด ร่วมกับการเอาสารที่คนมักจะแพ้มาสะกิดตรงท้องแขนดูว่ามีปฏิกิริยาการแพ้เกิดขึ้นหรือเปล่าโดยควรถ่ายรูปตอนที่มีผื่นขึ้นเห่อชัดๆเอาไว้ ผื่นลมพิษสามารถยุบไปได้เองภายใน 24 ชั่วโมงโดยไม่ทิ้งรอย และหากผื่นดังกล่าวไม่ยุบไปภายใน 24 ชั่วโมง อาจเป็นผื่นลมพิษที่สัมพันธ์กับการมีหลอดเลือดอักเสบ ซึ่งบ่งบอกถึงโรคภายในที่อันตรายต่างๆเช่นภูมิคุ้มกันทำลายตนเอง มะเร็ง การติดเชื้อในร่างกายได้ ควรรีบไปพบแพทย์ เบื้องต้นถ้าคันมาก กินยาแก้คันเพื่อบรรเทาอาการ ไม่ไปแกะเกาบริเวณที่เป็น ถ้าเป็นผื่นลมพิษจริงๆ ไม่จำเป็นต้องเอายาอะไรไปทาค่ะ